laion/Wikipedia-Exotic huggingface dataset:
Pjotr Pšennikov

Pjotr Pšennikov (28. jaanuar/9. veebruar 1895 Moskva – 28. detsember 1941 Orjoli oblast) oli Nõukogude Liidu sõjaväejuht, kindralleitnant (04.06.1940). Ta sündis aastal 1895 Moskvas kodanlase perekonnas. Sõjaväeteenistust alustas ta jaanuaris 1915 Venemaa Keiserlikus Armees. Ta teenis alguses 18. Siberi tagavara laskurpataljonis, märtsist 1915 49. Siberi laskurpolgus, ta sõdis Esimeses maailmasõjas sakslastega läänerindel. 23. oktoobrist 1917 sõdis ta Punakaardis, algselt punakaartlasena, kuid jaanuarist 1918 sai rühmaülema adutandiks, aprillis 1918 sai ta Punakaardis rühmaülemaks. Oktoobrist 1918 sai tast Punaarmeelane.
Lõuna-Khorāsāni provints

Lõuna-Khorāsāni provints on 1. järgu haldusüksus (provints) Iraanis. Piirneb idas Afganistaniga. Provintsi pindala on 95 385 km². Khorasan, South. Statistical Centre of Iran, vaadatud 25.08.2015.
Asier Martínez

Asier Martínez Echarte (sündinud 22. aprillil 2000 Zizur Mayoris) on Hispaania tõkkejooksja. Ta sai 2021. aasta Euroopa sisemeistrivõistlustel Torunis 60 meetri tõkkejooksus neljanda koha isikliku rekordiga 7,60. Euroopa U23 meistrivõistlustel Tallinnas võitis ta 110 meetri tõkkejooksus kuldmedali. Olümpiamängudel Tokyos pääses ta finaali ja sai isikliku rekordiga 13,22 110 meetri tõkkejooksus kuuenda koha. 2022. aasta sisemaailmameistrivõistlustel Belgradis oli Martínez 60 meetri tõkkejooksus ajaga 7,57 neljas. Maailmameistrivõistlustel Eugene'is võitis ta 110 meetri tõkkejooksus Grant Holloway ja Trey Cunninghami järel isikliku rekordiga 13,17 pronksmedali. Euroopa meistrivõistlustel Münchenis püstitas ta finaalis taas isikliku rekordi 13,14 ja tuli Pascal Martinot-Lagarde'i ja Just Kwaou-Mathey ees Euroopa meistriks. Väljas Allikas: Rahvusvaheline kergejõustikuliit Asier Martínez Rahvusvahelise Kergejõustikuliidu kodulehel (inglise)
Luciano

Luciano da Rocha Neves (tuntud lihtsalt kui Luciano; sündinud 18. mail 1993 Anápolises) on Brasiilia jalgpallur, kes mängib tipuründajana Brasiilia kõrgliigaklubis São Paulo. Ta alustas jalgpallitreeninguid kodulinnaklubis Anápolis Futebol Clube. 2010. aastal liitus ta Atlético Goianiensega, mille põhimeeskonnas debüteeris ta Brasiilia kõrgliigas 13. oktoobril 2012 mängus Internacionali vastu ja lõi selles mängus kohe ka värava. 2013. aastal mängis Luciano Brasiilia esiliigaklubis Avaí ning lõi seal 23 mänguga viis väravat. 2014. aasta veebruaris sõlmis ta kolmeaastase lepingu Brasiilia kõrgliigaklubiga Corinthians. 22. augustil 2014 tegi ta Brasiilia kõrgliiga mängus Goiási vastu kübaratriki. 19. augustil 2015 sai Luciano Brasiilia karikavõistluste mängus Santose vastu tõsise põlvevigastuse, mille tõttu jäi ta kuni järgmise aasta veebruarini väljakult eemale. Enne seda oli Luciano 2015. aastal Brasiilia kõrgliigas kuue mänguga löönud viis väravat. Samal aastal tuli Corinthians ka Brasiilia meistriks. Hooajal 2016/17 mängis Luciano Hispaania kõrgliigaklubis Leganés, kus lõi 25 mänguga neli väravat (sh 5. aprillil 2017 Madridi Reali vastu), ja hooajal 2017/18 Kreeka kõrgliigaklubis Panathinaikόs, kus lõi üheksa mänguga kaks väravat. 2018. aastal naasis Luciano Brasiilia kõrgliigasse, kui sõlmis lepingu Fluminensega. 2019. aasta keskel liitus ta samasse liigasse kuuluva Grêmioga. 2020. aasta augustis sõlmis ta lepingu São Pauloga. 2020. aasta Brasiilia meistrivõistlustel tegi Luciano seni oma edukaim hooaja, kui lõi 18 väravat, millega oli Red Bull Bragantino mängija Claudinho kõrval liiga suurim väravalööja. 2023. aastal võitis ta São Pauloga Brasiilia karikavõistlused ja 2024. aastal Brasiilia superkarika. 2015. aasta Panameerika mängude jalgpalliturniiril võitis Luciano Brasiilia võistkonnaga pronksmedali. Corinthians Campeonato Brasileiro Série A: 2015 Grêmio Campeonato Gaúcho: 2020 São Paulo Copa do Brasil: 2023 Supercopa do Brasil: 2024 Campeonato Paulista: 2021 Luciano - Player profile 2024. Vaadatud 24.4.2024 "Dragão surpreende Inter, vence em Goiânia e complica a vida do rival" (portugali). Globo Esporte. 13. oktoober 2012. Vaadatud 27. augustil 2016. "Da dor à esperança: Luciano volta à Vila Belmiro após lesão no joelho" (portugali). Globo Esporte. 6. märts 2016. Vaadatud 27. augustil 2016. Luciano. soccerway.com. Vaadatud 24.4.2024 São Paulo e Grêmio acertam troca de Everton por Luciano
Sühbaatari aimakk

Sühbaatari aimakk on 1. järgu haldusüksus Mongoolias.
Gilberto

Gilberto on mehenimi. Gilberto Mendes (1922–2016), Brasiilia helilooja Gilberto Carlos Nascimento (tuntud kui Betinho; sündinud 1966), Brasiilia jalgpallur Gilberto Felici (sündinud 1972), San Marino jurist Gilberto Aparecido da Silva (tuntud kui Gilberto Silva; sündinud 1976), Brasiilia jalgpallur Gilberto da Silva Melo (tuntud kui Gilberto; sündinud 1976), Brasiilia jalgpallur Gilberto Martínez (sündinud 1979), Costa Rica jalgpallur Gilberto Ribeiro Gonçalves (tuntud kui Gil; sündinud 1980), Brasiilia jalgpallur Gilberto Oliveira Souza Júnior (tuntud kui Gilberto; sündinud 1989), Brasiilia jalgpallur Gilberto Moraes Júnior (tuntud kui Gilberto; sündinud 1993), Brasiilia jalgpallur
Al-Rayyan SC

Al-Rayyan Sports Club (araabia keeles نادي الريان الرياضي) on Katari spordiklubi, mis tegutseb Al Rayyanis. Klubi loodi 1967. aastal, kui kaks klubi liitusid. Sellel on oma meeskond jalgpallis, korvpallis, käsipallis, võrkpallis ja saalijalgpallis, lisaks tegeldakse klubis muuhulgas veel kergejõustiku, ujumise ja lauatennisega. Alates 2020. aastast on klubi kodustaadion Ahmad bin Ali Stadium, mis valmis 2022. aasta maailmameistrivõistlusteks. Al-Rayyani jalgpallimeeskond mängib Katari kõrgliigas Qatar Stars League. Al-Rayyani on jalgpallis tulnud Katari meistriks kaheksa korda, esimest korda 1976. aastal ja viimati 2016. aastal. Al-Rayyani jalgpallimeeskonnal on olnud peamiselt Euroopa ja Lõuna-Ameerika päritolu peatreenerid. Alates 2023. aastast juhendab Al-Rayyani portugallane Leonardo Jardim. Varem on Al-Rayyani juhendanud teiste seas Manolo Jiménez (2013–2015), Michael Laudrup (2016–2018) ja Laurent Blanc (2022–2023). Qatar Stars League Võitja (8): 1975–76, 1977–78, 1981–82, 1983–84, 1985–86, 1989–90, 1994–95, 2015–16 Emir of Qatar Cup Võitja (6): 1998–99, 2003–04, 2005–06, 2010, 2011, 2013 Qatar Cup Võitja (4): 1995, 1996, 2001, 2012 Sheikh Jassim Cup Võitja (5): 1992, 2000, 2012, 2013, 2018 Al-Rayyani korvpallimeeskond mängib Katari korvpalli kõrgliigas. See on tulnud Katari meistriks 18 korda, millega on see Katari edukaim klubi. Lisaks on see ainsa Katari klubina tulnud Aasia klubide meistriks (aastatel 2002 ja 2005). Al-Rayyani käsipallimeeskond mängib Katari käsipalli kõrgliigas. Hooajal 1981/82 tuli Al-Rayyan esimese klubina oma riigi meistriks käsipallis. See on samuti kõige edukam käsipallivõistkond Kataris – Katari meistriks on tuldud kokku 14 korda. 2012. aastal tuli Al-Rayyan käsipallis Aasia klubide meistriks. Al-Rayyani võrkpallimeeskond mängib Katari võrkpalli kõrgliigas. Katari meistriks on Al-Rayyan võrkpallis tulnud 11 korda, Katari karikavõistlused on võidetud 16 korda. Aastatel 2018, 2019 ja 2022 võitis Al-Rayyan Araabia klubide meistrivõistlused võrkpallis. 2014. aastal jõudis Al-Rayyan võrkpalli klubide maailmameistrivõistlustel finaali, kus kaotati Venemaa klubile VK Belogorje tulemusega 1:3. Alates hooajast 2022/23 mängib Al-Rayyani võrkpallimeeskonnas Eesti võrkpallikoondise diagonaalründaja Oliver Venno. Oliver Venno. volleybox.net. Vaadatud 24.4.2024 Koduleht
Ilja Ljubovtsev

Ilja Ljubovtsev (vene keeles Илья Михайлович Любовцев; 20. detsember 1898/3. jaanuar 1899 Bogorodskoje, Moskva kubermang – 15. veebruar 1975 Moskva) oli Nõukogude Liidu sõjaväejuht, kindralmajor (04.06.1940). Ta sündis uue kalendri järele 3. jaanuar 1898 Bogorodskojes, Moskva maakonnas Moskva kubermangus (asub praeguse haldusjaotuse järele Moskva edelaosas puusepa perekonnas. Ta on töötanud turbatöötlejana Bolševo raudteejaamas Moskva maakonnas, aprillist 1915 töötas ta tubakavabrikus "Raihman". Detsembris 1916 mobiliseeriti ta Venemaa Imperaatorlikku Armeesse, rindele ta ei sattunud, ta teenis kirjutajana ratsaväe tagavaradivisjonis, asukohaga Dmitrovi maakonnas Moskva kubermangus. Juulis 1917 läks ta puhkusele, kust ta ei naasnud. Oktoobris 1917 astus ta Punakaarti Krasnaja Presnja rajoonis, kus ta oli rühmakomandöriks. Veebruaris 1918 astus ta vabatahtlikuna Punaarmeesse, ta oli eriüksuse ratsaväerühma komandör. Alates maist 1918 oli ta 1. territoriaalse Moskva rügemendi rühma- ja eskadroniülem.
Idaaimakk

Idaaimakk on 1. järgu haldusüksus Mongoolias. Dornod aimaki koduleht (mongoli keeles)
76 (Tallinna bussiliin)

76 oli Tallinna esimene eraettevõtte kommertsbussiliin, mis ühendas Hobujaama ja Rohuneeme. Bussiliiin 76 alustas tööd 1993. aastal. Liin oli Tallinna Autobussikoondis marsruudil Hobujaama – Pirita – Merivälja – Rohuneeme. Liin suleti 1995. aastal. Seoses Ironman võistlusega avati ajutine bussiliin nr 76 Moonalao – Mustamäe 24. juulil 2022 alates kl 10.00 kuni 18.00 nr 27, 36, 61 ja 62 liikumistee.
77 (Tallinna bussiliin)

77 oli Tallinna esimene eraettevõtte kommertsbussiliin, mis ühendas Merivälja ja Viimsi haigla. Bussiliiin 77 alustas tööd 1993. aastal. Liin oli Tallinna Autobussikoondis marsruudil Merivälja – Viimsi haigla. Liin suleti 1994. aastal. Seoses Ironman võistlusega avati ajutine bussiliin nr 77 Oja tee – Harkujärve 24. juulil 2022 alates kl 10.00 kuni 18.00 nr 27, 36, 61 ja 62 liikumistee. Seoses Ironman võistlusega avati ajutine bussiliin nr 77 Oja tee – Harkujärve 24. augustil-25. augustil 2024 alates 24. augusti tööpäeva algusest kuni kella 17.30-ni ja 25. augusti tööpäeva algusest kuni kella 16.30-ni kuni 18.00 nr 27, 36, 61 ja 62 liikumistee.
Keskaimakk

Keskaimakk on 1. järgu haldusüksus Mongoolias.
Stonewall Jackson (muusik)

Stonewall Jackson (6. november 1932 Tabor City, Põhja-Carolina – 4. detsember 2021 Nashville, Tennessee) oli USA kantrilaulja- ja muusik, kes saavutas kõige suuremat edu 1950. aastatel ja 1960. aastate alguses honky-tonk '​i muusika kuldajastul. Ta sai nime Ameerika Riikide Konföderatsiooni kindrali Stonewall Jacksoni järgi. Aastatel 1958–1971 oli Jacksonil USA kantrisinglite edetabelis 35 esineljakümne hitti. Tema suurimad hitid olid "Waterloo" (1959) ja "B.J. the D.J." (1964), mis mõlemad jõudsid esikohale. 1956. aastal sai Jackson iganädalase kantrimuusikakontsertide sarja Grand Ole Opry liikmeks ja seda juba enne seda, kui ta oli oma esimese plaadilepingu sõlminud (Columbia Recordsiga sõlmis ta lepingu 1958. aastal). 2006. aastal andis ta Grand Ole Opry kohtusse, kuna tema arvates eelistati seal nooremaid artiste. Mõneks ajaks peatati tema liikmelisus Grand Ole Opryl, kuid ta sai seal uuesti esineda aastatel 2008–2012. Seejärel loobus ta esinemistest vaskulaarse dementsuse tõttu. Jackson suri 2021. aasta detsembris 89-aastaselt. "Stonewall Jackson, Honky-Tonk Singer of ‘Waterloo,’ Dead at 89". Rolling Stones. 5.12.2021. Vaadatud 9.12.2021
78 (Tallinna bussiliin)

78 oli Tallinna esimene eraettevõtte kommertsbussiliin, mis ühendas Hobujaama ja Randvere. Bussiliiin 78 alustas tööd 1993. aastal. Liin oli Tallinna Autobussikoondis marsruudil Hobujaama – Merivälja – Randvere. Liin suleti 1994. aastal.
Hövsgöl

Hövsgöl (mongoli Хөвсгөл нуур) on Mongoolia suurim mageveejärv (suurim soolajärv on Uvs Nuur (umbes 3300 km²)). Asub riigi põhjaosas 1645 m kõrgusel merepinnast. Järv on 136 km pikk ja 20 kuni 40 km lai. Suurim sügavus on 262 m, pindala 2620 km². Järv asub stepi- ja taigavööndi piiril. Hövsgöl on üle 2 miljoni aasta vana. Järvest koos selle ümbrusega moodustati 1992. aastal rahvuspark. Hövsgöli aimakk
78A

78A oli Tallinna esimene eraettevõtte kommertsbussiliin, mis ühendas Balti jaama, Randvere ja Tallinna Autobussikoondise. Bussiliiin 78A alustas tööd 1993. aastal. Liin oli [[ marsruudil Balti jaam – Merivälja – Randvere – Merivälja – Viru väljak – TAK. Liin suleti 1994. aastal.
Cloris Leachman

Cloris Leachman (30. aprill 1926 Des Moines, Iowa – 27. jaanuar 2021 Encinitas, California) oli USA näitleja, kelle karjäär kestis ligi kaheksa aastakümmet. Pärast 1946. aastal iludusvõitlustel Miss America osalemist sai ta stipendiumi, et õppida Elia Kazani käe all New Yorgi näitekunstikoolis Actors Studio. Filmidebüüdi tegi Leachman 1955. aastal film noir '​s "Tappev suudlus" ("Kiss Me Deadly"). Tema filmikarjääri kuulsaim roll oli 1971. aastal Peter Bogdanovichi lavastatud filmis "Viimane kinoseanss" ("The Last Picture Show") – filmis tehtud roll tõi talle parima naiskõrvalosatäitja Oscari ja BAFTA auhinna, lisaks sai ta Kuldgloobuse nominatsiooni. Tema teised tuntumad osatäitmised olid muuhulgas filmides "Butch Cassidy ja Sundance Kid" ("Butch Cassidy and the Sundance Kid"; 1969), "Charley and the Angel" (1973, Kuldgloobuse nominatsioon), "Noor Frankenstein" ("Young Frankenstein"; 1974, Kuldgloobuse nominatsioon) ja "History of the World, Part I" (1981). Televisioonis alustas Leachman näitlejakarjääri juba 1950. aastatel, astudes muuhulgas üles antoloogiasarjas "Alfred Hitchcock esitleb" ("Alfred Hitchcock Presents"; 1955–1958), vesternsarjas "Gunsmoke" (1956 ja 1961) ja telesarjas "Lassie" (1957–1958). Karjääri jooksul pälvis ta kokku kaheksa Primetime Emmy auhinda, sh kaks auhinda rollide eest olustikukomöödiates "The Mary Tyler Moore Show" (1974 ja 1975) ning "Imelaps Malcolm" ("Malcolm in the Middle"; 2002 ja 2006). Roll olustikukomöödias "Phyllis" tõi talle 1975. aastal Kuldgloobuse. Aastatel 1953–1979 oli ta abielus filmiprodutsendi ja -lavastaja George Englundiga, kellega sai neli poega ja ühe tütre. Cloris Leachman andmekogus IMDb (inglise)
Elu hammasratastel

"Elu hammasratastel" on 2018. aasta novembris esilinastunud Eesti mängufilm. Skandaalse pop-duo Respekt solisti Kerdo lapsepõlv ei olnud roosiline. Tema unistus saada kuulsaks lauljaks on ainus kindel asi, mis teda saatis. Artisti elu on aga täis takistusi ja ahvatlusi. Ainult põgenemine fantaasiatesse aitab tal ellu jääda. Kui vanaema oma säästudest loobumisega teeb suure unistuse täitumise veelgi kättesaadavamaks, haarab teda põrgulik eufooria. Reaalne elu kisub Kerdot aga ikka valele teele. Leida kuulsust, raha ja armastust üheaegselt näib miskipärast võimatu. Ta elab eilses ja unistab homsest, kuid olevik tirib teda halastamatult elu hammasrataste vahele. Kas õigete valikute tegemiseks on juba liiga hilja? Kerdot on üks - aga siis on tema sees veel Jumal ja Kurat! Kes neist võidab? Film räägib bändi Respekt seiklustest kaheksa aasta jooksul, ansambli tõusudest ja mõõnadest, selle liikmete kokku- ja lahkuminekutest. Film kasvas välja ansambli tellimusest teha nende sünnipäevaks dokumentaalfilm, stsenaariumi kirjutasid režissöör ja laulja koos. Mingis mõttes saab seda siis nimetada ka bändi Respekt promofilmiks. Veljo Reinik Kerdo Mölder Rita Liivere – Liisu Krass Siim – Kait Kall Alice – Eha Urbsalu Anne Paluver Pille Pürg Ines Aru Liina Tennosaar Sepo Seeman Andres Ots Kärt Kross-Merilo Karl Madis Anne Veski "Elu hammasratastel". IMDb. Janar Ala. Film, millest viisakas seltskonnas ei räägita. kultuur.postimees.ee, 26. november 2018. Terttu Jazepov. Henrik Normann "Elu hammasratastel" väikestest vaatajanumbritest: tagasiside on olnud positiivne ja see oli meie eesmärk. Õhtuleht, 12. detsember 2018.
Sollenau

Sollenau on vald (Marktgemeinde) Austrias Alam-Austria liidumaal Wiener Neustadti maaringkonnas. Sollenau asub Piestingi jõe ääres. 4,03% valla territooriumist on kaetud metsaga. Vald asub 10 km Wiener Neustadtist põhjas ja 36 km Viinist lõunas. Sollenaud on esmakordselt mainitud 1166. aastal. See on üks vanemaid asulaid Alam-Austria Steinfeldi piirkonnas. 2001. aastal oli vallas 191 põllumajandusega mitteseotud töökohta ja 2055 inimest olid tööga hõivatud. Aktiivsusmäär oli 45,92%. 1999. aastal oli vallas 27 põllumajanduse või metsandusega seotud ettevõtet. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Zillingdorf

Zillingdorf on vald (Marktgemeinde) Austrias Alam-Austria liidumaal Wiener Neustadti maaringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Lõuna-Gobi aimakk

Lõuna-Gobi aimakk on 1. järgu haldusüksus Mongoolias. Aimaki koduleht (mongoli keeles)
Theresienfeld

Theresienfeld on vald (Marktgemeinde) Austrias Alam-Austria liidumaal Wiener Neustadti maaringkonnas. See asub 5 km Wiener Neustadtist põhja pool, Viini nõo lõunaosas. Valla territooriumist 3,40% on kaetud metsaga. Theresienfeld asutati 1763. aastal keisrinna Maria Theresia poolt piirkonna põllumajanduse arendamiseks. 2011. aastal oli vallas 169 mittepõllumajanduslikku töökohta ning 14 põllumajanduse ja metsandusega seotud ettevõtet. 109 inimest ei olnud tööga hõivatud. Theresienfeldis on kaks lasteaeda, algkool ja kutsekool. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Haavakorgik

Haavakorgik (Antrodia pulvinascens) on Fomitopsidaceae sugukonda kuuluv seeneliik. Seen kasvab murdunud haavapuul, moodustab ebakübaraid. Haavakorgik andmebaasis eElurikkus.
Ida-Gobi aimakk

Ida-Gobi aimakk on 1. järgu haldusüksus Mongoolias. Ida-Gobi aimaki koduleht (mongoli keeles)
Nano mälukaart

Nano mälukaart ehk NM-kaart (inglise keeles Nano Memory, lühend NM) on Huawei poolt 2018. aastal välja töötatud patenteeritud mälukaardivorming. NM-kaardid on sama suured kui nano-SIM-kaart, seega saab neid kasutada samades pesades kui nano-SIM-kaarte. NM-kaardid on väiksemad kui mikro-SD-kaardid, mis vabastab nutitelefonides ruumi ja vähendab aparaadi kaalu. NM-kaardid kasutavad eMMC 4.5 protokolli ja töötavad lugemiskiirusega 90 MB/s. 2021. aasta seisuga sai kaarte kasutada vaid Huawei toodetud telefonides. Kaarte toodab ka Lexar. 2024. aasta seisuga oli NM-kaart kasutatav ka Xiaomi nutitelefonides. XXI sajandi kolmanda kümnendi I poole seisuga toodetakse 64 GB, 128 GB, 256 GB ja 512 GB mahuga kaarte. Need on kallimad kui SD-kaardid. "What is Nano Memory and where is it headed?". Android Authority. 29. märts 2019. Vaadatud 3. septembril 2021. "Huawei's Nano Memory Cards are replacing microSD on its latest phones". The Verge. 16. oktoober 2018. Vaadatud 3. septembril 2021. "Huawei reveals new Nano Memory card". Camera Jabber. 18. oktoober 2018. Originaali arhiivikoopia seisuga 24. aprill 2024. Vaadatud 3. septembril 2021. "Huawei's Nano Memory Card Reportedly Benchmarked". NDTV Gadgets 360 (inglise). Vaadatud 11. novembril 2021. "What is a Nano Memory (NM) card used in Huawei phones?". Pocket-lint. 28. juuli 2021. Vaadatud 3. septembril 2021. "Lexar unveils Nano Memory card for Huawei smartphones, retails for $28". GizChina. 22. märts 2020. Vaadatud 3. septembril 2021.
Carl Levin

Carl Milton Levin (28. juuni 1934 Detroit, Michigan – 29. juuli 2021 Detroit) oli USA poliitik. Ta oli Demokraatliku Partei liige. Ta lõpetas Swarthmore College'i ja Harvardi õigusteaduste kooli. Aastatel 1964–1967 töötas ta Michigani osariigi tsiviilõiguste komisjoni peanõunikuna. Aastatel 1969–1977 kuulus ta Detroiti linnanõukogusse ja oli neljal viimasel aastal nõukogu president. 1978. aastal valiti Levin USA Senatisse. Valimistel edestas ta Vabariiklikku Partei kandidaati, ametisolevat senaatorit Robert P. Griffini. Levin valiti Senatisse tagasi viiel korral ja kuulus Senatisse kuni 2015. aasta jaanuarini. 2013. aasta märtsis oli ta teatanud, et ei kandideeri enam seitsmendaks ametiajaks. Ta on kõige pikema ametiajaga senaator Michigani osariigist. Aastatel 2001–2003 ja 2007–2015 oli Levin Senati relvajõudude komitee esimees. Alates 1990. aastate lõpust juhtis ta Senati sisejulgeoleku alamkomiteed, mis tegeleb juurdlustegevusega. Alamkomitee uurimisvaldkondade hulka kuulusid tema juhtimise ajal muuhulgas rahapesu, maksuparadiisid ja ettevõtete väärkäitumine. Senaatorina oli ta vastu Iraagi sõjale ning pooldas rangemat kontrolli käsitulirelvade ja tuumarelvade üle. Pärast Senatist lahkumist töötas ta Detroitis tegutsevas advokaadibüroos Honigman Miller Schwartz and Cohn LLP. "Carl Levin, the Senate Scourge of Corporate America, Dies at 87". The New York Times. Vaadatud 18.8.2021
Kesk-Gobi aimakk

Kesk-Gobi aimakk on 1. järgu haldusüksus Mongoolias.
Šarani (Gornji Milanovac)

Šarani (serbia kirillitsas Шарани) on küla Serbias Gornji Milanovaci vallas. 2011. aasta rahvaloenduse andmetel elab külas 241 inimest. Savinaci nime (serbia kirillitsas Савинац) seostatakse sageli Šarani külaga. Savinac on laiem maa-ala Dičina jõe vasakul kaldal. Popis stanovništva, domaćinstava i Stanova 2002. Knjiga 1: Nacionalna ili etnička pripadnost po naseljima. Republika Srbija, Republički zavod za statistiku Beograd 2003. ISBN 86-84433-00-9
Bedriye Tahir Gökmen

Bedriye Tahir Gökmen oli Türgi lendur. Ta oli esimene türgi naine, kes sai piloodiloa. Tahir õppis Vecihi Hürkuşi eralennukoolis ja sa litsentsi 1933. aastal. Tööandja ei kiitnud aga tema lendamist heaks ja vähendas karistuseks tema palka. Sellegipoolest lõpetas ta 1934. aastal lennukooli ja taotles lennuväe asekantslerilt oma tegevusluba. Büroo saatis kooli inspektorite meeskonna, kuid õnnetuse tõttu ei olnud koolil lennukit, millega Tahir saaks oma oskusi demonstreerida. Meeskond ei tulnud tagasi ja kool suleti hiljem samal aastal. Türgi langevarjur Abdurrahman Türkkuşu andis talle hüüdnime Gökmen Bacı ('sinise taeva õde'). 1934. aastal, kui kehtestati Türgi perekonnanimeseadus, võttis ta perekonnanimeks Gökmen. "Bedriye Tahir Gökmen - Turkey - Women Of Aviation's History". Women Of Aviation's History (Ameerika inglise). 24. juuli 2015. Vaadatud 26. detsembril 2016. Aksu, İbrahim (2006). The Story of Turkish Surnames: An Onomastic Study of Turkish Family Names, Their Origins, and Related Matters, Volume 1. Olay Gazete Press. Lk 29. "Bedriye Tahir Gökmen". www.tayyareci.com. Vaadatud 26. detsembril 2016.
Gobi Altai aimakk

Gobi Altai aimakk on 1. järgu haldusüksus Mongoolias.
79 (Tallinna bussiliin)

79 oli Tallinna esimene eraettevõtte kommertsbussiliin, mis ühendas Balti jaama ja Kiisa. Bussiliiin 79 alustas tööd 1993. aastal. Liin oli Tallinna Autobussikoondis marsruudil Balti jaam – Kiisa. Liin suleti 1994. aastal.
88 (Tallinna bussiliin)

88 oli Tallinna esimene eraettevõtte kommertsbussiliin, mis ühendas Reisisadamat ja Kadaka turgi. ETA (1997). "Uus bussiliin". Post : rahva tõeline hääl. Lk 1. Liini teenindas Tallinna Autobussikoondis Scania CR112 ja Volvo B10M tüüpi bussidega. Väljumiste intervall oli 16 minutit. Liin suleti 2000. aastal.
79A

79A oli Tallinna esimene eraettevõtte kommertsbussiliin, mis ühendas Kiisa raudteejaama ja Loodust. Bussiliiin 79A alustas tööd 1993. aastal. Liin oli Tallinna Autobussikoondis marsruudil Kiisa raudteejaam – Loodus. Liin suleti 1994. aastal.